CPN โบรกฯคาดผลงาน 2H/62 เติบโตดีกว่า 1H/62แนะซื้อเป้า 90 บ.อัพไซด์ 17%
CPN โบรกฯคาดผลงาน 2H/62 เติบโตดีกว่า 1H/62 แนะซื้อเป้า 90 บ.อัพไซด์ 17%
CPN โบรกฯคาดผลงาน 2H/62 เติบโตดีกว่า 1H/62แนะซื้อเป้า 90 บ.อัพไซด์ 17%
12 ก.ค. 2562

บล.ไอร่า ระบุในบทวิเคราะห์วันนี้(12ก.ค.62) ว่า บริษัท เซ็นทรัลพัฒนา จำกัด (มหาชน) หรือ CPN มีแผนเปิดศูนย์การค้าใหม่ 2 – 3 แห่งต่อปี พร้อมขยายธุรกิจไปยังโครงการอสังหาฯ แบบ Mixed Used เช่น คอนโด “The Escent” ที่ได้รับการตอบรับดี ขายหมด 100% ทั้ง 6 โครงการ และการเข้าซื้อ GLAND (ยังไม่รวมในประมาณการ) ช่วยต่อยอดการพัฒนาที่ดินในรูปแบบต่างๆ คาดช่วยหนุนผลประกอบการเติบโตต่อเนื่องและมีความมั่นคงในระยะยาว
คาดครึ่งหลังปี 2562 เติบโตดีกว่า 1H62 ภายใต้ (1) การส่งมอบคอนโดฯ “Escent” 3 โครงการ (ขายแล้ว 100%) และการขายโอนแนวราบ “PhyII” พหลฯ 34 (ขายแล้ว 30%) ในช่วงไตรมาส 4/62 (2) รายได้ส่วนเพิ่มจากการเปิดศูนย์ใหม่ “Central Village” ในไตรมาส 3/62(พื้นที่เช่า 40,000 ตร.ม. ขายแล้ว 70%) และ (3) การเปิดศูนย์การค้าเต็มรูปแบบหลังปรับปรุงเสร็จ พร้อมเพิ่มอัตราค่าเช่า ทำให้คาดครึ่งหลังปี 2562 เติบโตแข็งแกร่ง คาดทั้งปี’62 กำไรจากธุรกิจหลัก อยู่ที่ 11,739 บาท เพิ่มขึ้น 8% ประเมินราคาเป้าหมายปี’62 ที่ 90 บาท อ้างอิงวิธี DCF ณ ระดับราคาปัจจุบันมี Upside ~17% แนะนำ “ซื้อ”